****

**Abr. 301/2013**

Izborni Panel za Žalbe i Predstavke (IPŽP) je, na panelu u sastavu od sudija: Nehat Idrizi, predsedavajući, Nenad Lazić i Rafet Haxhaj članovi, odlučujući u vezi sa žalbom Jelene Stojanović – Direktora za Javne Službe u Opštini Gračanica, podnetom protiv političkih subjekata zbog postavljanja postera na javnim mestima i ulicama, za Lokalne Izbore, na sednici panela održanoj datuma 25.10.2013, doneo je:

**O D L U K U**

**Odbacuje se** kao neispravna žalba Jelene Stojanović – Direktora za Javne Službe u opštini Gračanica.

**Obrazloženje**

Datuma 21.10.2013, Jelena Stojanović je podnela žalbu u IPŽP, u kojoj se tvrdi da su na glavnim putevima u opštini Gračanica, nepravilno postavljeni posteri sa obe strane puta u obliku cerade koja je postavljena na dva stuba za rasvetu, tako da je postavljena veoma nisko i da postoji opasnost da prilikom prolaska kamiona i autobusa bude pokidana i da se tim putem mogu i druge instalacije uništiti. Podnosilac žalbe takođe naglašava da je politička reklama postavljena u blizini tržnog centra u Gračanici kao i na skretanju za selo Sušica. Podnosilac žalbe ovim putem smatra da je oštećena javna i opštinska imovina zbog nepoštovanja Zakona o Opštim Izborima gde su u ovom slučaju politički subjekti i njihovi simpatizeri povredili član 33 ZOI-a. Štaviše, zahtevano je da se politički subjekti obaveste o uklanjanju ovih reklama.

IPŽP je nakon razmatranja i analiziranja predmetnih spisa našao da je:

**Žalba neispravna.**

Žalbom koju je podnela Jelena Stojanović, tvrdi se da je oštećena opštinska imovina u opštini Gračanica zbog postavljanja postera na putevima i na električnim stubovima i stubovima za rasvetu, a koji mogu napraviti štetu na njima, a da su sva ova dela su počinili politički subjekti i njihovi simpatizeri, međutim podnosilac žalbe nije tačno i precizno u svojoj žalbi odredio i naveo ko je navodni počinilac i ko je povredio i počinio ova zabranjena dela.

IPŽP je konstatovao da je jedna takva tvrdnja uopštena i kao takvu nije je moguće razmatrati, prema tome se žalba ocenjuje kao neispravna na osnovu člana 4.2 Pravila i Procedura IPŽP-a, i u smislu odredbe člana 118.1 ZOI-a u vezi sa gore pomenutom žalbom, odlučeno je kao u dispozitivu ove odluke.

**Izborni Panel za Žalbe i Predstavke**

A br. 301/2013 datuma 25.10.2013

**Predsedavajući Panela**

**Nehat Idrizi**

**\_\_\_\_\_\_\_\_\_\_\_\_\_\_\_\_\_\_**

***Pravni Savet:***

IPŽP neće primiti zahteve za ponovno podnošenje žalbe, pošto će se njegove odluke smatrati konačnim. Prema tome, kako je predviđeno Članom 118.4 ZOI-a, *žalba Vrhovnom Sudu Kosova može se podneti u roku od dvadeset i četiri (24) časa od trenutka preuzimanja odluke od strane IPŽP-a, ukoliko slučaj dotiče jedno od osnovnih prava.*